Under (restaurant)

Under er en restaurant på Båly i Lindesnes kommune. Bygningen er tegnet av Snøhetta. Den er blitt kjent på grunn av bygningen, som delvis er under sjøoverflaten. Dette gjør den til Europas første undersjøiske restaurant. Det er to andre undersjøiske restauranter i verden, i Dubai og på Maldivene.

Kjøkkenet blir styrt av danske Nicolai Ellitsgaard. Restauranten åpnet 20. mars 2019 og hadde per mars 2019 fått inn over 7500 bordbestillinger.

Under ble tildelt utmerkelsen Betongtavlen for 2019. I 2020 fikk restauranten én stjerne i Michelinguiden, og de fikk en på nytt i 2021.

I 2023 ble alle de ansatte sagt opp.

Priser
Under fikk mye oppmerksomhet i tiden før og etter åpningen. I 2019 fikk restauranten Betongtavlen, en pris for miljømessig, estetisk og teknisk fremragende bruk av betong. Bygget vant også Wallpaper Design Award for Best New Restaurant. I januar 2020 fikk bygget DOGA hedersmerket for 2020.

Referanser

Eksterne lenker 

Norske restauranter med Michelin-stjerne
Byggverk i Lindesnes
Undersjøiske byggverk
Etableringer i 2019